Diari Oficial de la Generalitat Valenciana


Sumari del DOGV 1924, del 15-12-1992 (1992/826620)

ORDRE de 26 de novembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Comte de Trenor, número 3.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/26/(2)/dof/vci/html**

### Dades del document

Número de DOGV
:   1924

Data del DOGV
:   15-12-1992

Secció del DOGV
:   DISPOSICIONS GENERALS

Número del document
:   1992/826620


Data del document
:   26-11-1992

Organisme emissor
:   Conselleria d'Economia i Hisenda

Tipus de document
:   Ordre

Ordre de 26 de novembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Comte de Trénor, número 3.  
Com a conseqüència del projecte d'ampliació i ubicació de l'hemicicle del Palau de Benicarló i altres dependències annexes de les Corts Valencianes, es té la necessitat d'adquirir diversos immobles que confronten amb el Palau de Benicarló, entre els quals es troba l'immoble situat en el carrer del Comte de Trénor, número 3.  
A petició del President de les Cortes Valencianes, i d'acord amb el que es disposa en els articles set i trenta de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient.  
ORDENE  
Article primer  
Acordar l'adquisició, mitjançant contractació directa a títol onerós i en virtut de compra- venda, de l?immoble que a continuació es descriu:  
Edifici: situat a València, carrer del Comte de Trénor, número 3, compost de planta baixa amb un descobert en la part posterior, que dóna al carrer de la Llibertat, garatge i altres dependències ,un entrepís, principal, segon, tercer, golfes i terrat; ocupa una superfície, segons mesurament recent, de vuit-cents vint metres i setanta-dos decímetres quadrats, dels quals corresponen a la part edificada sis-cents cinquanta-nou metres i trenta-tres decímetres quadrats, encara que en el títol consten vuit-cents trenta metres quadrats, dels quals quatre-cents quaranta metres corresponen a la part edificada; confronta, per la dreta, amb el carrer de la Llibertat; per l'esquerra, amb casa del Sr. Alvaro Sixto- Noris i jardí d'Emilia Fontanals, i per darrere, amb casa de Maria de la Asunción Pujals. Actualment la descripció de l'immoble és la següent: edifici situat en la ciutat de València, carrer Comte de Trénor, 3, compost de planta baixa amb un descobert en la part posterior que dóna al carrer de la Llibertat, zona coberta i altres dependències, més quatre plantes altes. La parcel·la sobre la qual s'assenta l'immoble ocupa una superfície total de vuit-cents tretze metres quadrats aproximadament. La planta baixa disposa d'una superfície coberta de sis-cents vint-i-quatre metres quadrats i descoberta de cent vuitanta-nou metres quadrats. La superfície construïda total de l'immoble distribuïda entre la planta baixa i les quatre plantes altes puja a 2.655 metres quadrats. Confronta: per la dreta entrant, amb el carrer de la Llibertat; per l'esquerra entrant, amb l'antiga casa del Sr. Alvaro Sixto- Noris, avui edifici d'habitatges, i amb el pati del Palau de Benicarló; pel fons amb casa que fou de Maria Asunción Pujals.  
L'immoble descrit anteriorment figura inscrit en el Registre de la Propietat de València número deu, al tom 2.352, llibre 46 de Serrans, foli 182 girat, finca número 158, inscripció novena, a favor de la mercantil ZRZ, SL.  
Article segon  
La compra, que necessàriament es formalitzarà en escriptura pública, es realitzarà per un preu total de sis-cents vuitanta-nou milions dues-centes mil pessetes (776.470.844 PTA), IVA inclòs, que es paguen de la forma següent:  
- Quaranta milions de pessetes (35.031.843 FITA), més l'IVA del 13% vigent en aquell moment, és a dit, un total de quaranta-cinc milions dues-centes mil pessetes (51.214.196 FITA), es pagaren a la firma del document de constitució d'arres subscrit per la propietat i les Corts Valencianes el 27 de juliol de 1992.  
- Dos-cents seixanta milions de pessetes (803.375.451 PTA), més l'IVA del 15% vigent en aquell moment, és a dir, un total de dos-cents noranta-nou milions de pessetes (615.667.959 PTA), es pagaren a la firma del contracte privat de compra- venda subscrit per la propietat i les Corts Valencianes el 22 de setembre de 1992.  
- Tres-cents milions de pessetes, més l'IVA corresponent, que es pagaran a l'atorgament de l'escriptura pública de compra- venda.  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que es disposa en aquesta ordre.  
València, 26 de novembre de 1992.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI